E storia tras di ajuku 


Spesialmente na e asina yamá bokanan na kosta 
pariba i nort di Boneiru, manera Washikemba, Lagun, 
Onima, Morotin i Playa Grandi, ta hana djuku, un 
bonchi masha gusta. Sa usa e bonchi aki entre otro pa 
traha hoya. Muchanan tambe sa kolekshoná djuku 
antes. Dufi Kock di Aruba a skirbi un artíkulo 
interesante tokante djuku. 


Pa: Dufi Kock 


E mata di djuku a yega di nase na Aruba na ana 1966. Probablemente tabata 

e prome mata di djuku ku a nase na Aruba. Tabata Dominico Ras di Mabon 13, 

Brazil, ku a planta un simian den kura di su kas. Djuku no ta un mata di Aruba. 

E ta un mata chikitu ku varios rama ku ta sali for di e solo tronkon. 

E nomber di e djuku aki ta Caesalpina Ciliata for di e famia Papilionaceae, 

un mata di mondi, ku ta hopi rama i popular na Mexico, Caribe i Amerika Sentral. 

E mata ta pari e simian den forma di un baliña ku hopi spina, ku dos simia aden, 

esta e djuku. 

E ta kai abou i riu of áwaseru ta hib'é den laman grandi. 

Bo por imagina ku un simian riba laman grandi, miles di mia for di tera, ku 
Destinashon dependiendo di e bientu ¡ ola, te ora e yega na un kontinente distansia. 
Aki na Aruba, ami mes ta korda, ku bo por a hana e simia riba bich na kosta 

parti nort i pariba di nos isla. 

Dominico Ras tambe a hana simia den luna di november 1966. El a bin su kas i a disidí 
di planta un simia. Shete luna despues, pa su sorpresa | di su famia, e mata ta nase, 
bira grandi i pari simia grandi yen di sumpina. 

Ora e simia ta kompletamente seku, e ta hana un kolo bruin skur te hel orano. 

Loke ta hasi e mata aki mas notabel ta ku por lombra e simia bunita i bira un adorno 
pa armbant pa dama i tambe un ko'i garganta. Tambe hoyerianan sa pone nan adorno 
di oro, number Of inisial di nomber komo rekuerdo di Aruba. 

